1. Már rögtön az első lépést érinti az illetékek eltörlése. Vállalatalapításnál ugyanis először arra kérik az alapítót, hogy válasszon három különböző nevet az újonnan létrehozandó vállalatnak, azt pedig az Országos Cégbíróságnál (Oficiul Național al Registrului Comerțului, ONRC) egy úgynevezett foglalási kérelem benyújtásával rögzítse. A foglalási kérelem tulajdonképpen egy formanyomtatvány, amelyet az intézménynél is lehet kérni, de letölthető az onrc.ro honlapról is. A három név rögzítésének díja korábban 72 lej volt, februártól viszont ezt a díjat eltörölték.